Hanow (gramasek)

Hanow yw an ger usys rag nebonan po neppyth orth y gampolla. Yn gramasek, rann lavar yw a omhevel ha ger mell diblans po andhiblans ha hanow gwann gwiw. 

  An Kernewek 

 Henwyn pythek ha anpythek 
Henwyn pythek a gampoll pythow gweladow.; lyver, ki, ha myrgh, ha henwyn anpythek ow tiskrifa pythow anweladow; hireth, tekter, ha tristys. 

 Henwyn kemmyn ha komparek 
Usys yw an term henwyn kemmyn rag henwyn pythek po anpythek nag yw arbennik, kepar ha mos, kan ha yeth, ha'n term henwyn komparek a gampoll henwyn pythek po anpythek arbennik kepar ha pobel, tylleryow, servisyow ha fondyansow. Skrifys yns i gans lytheren vras dhe notya an arbennekter, kepar ha Pyran, Kernow, Servis Kenedhlek an Yeghes, hag Agan Tavas. 

Dell yw usys, usys yw lytherennow bras rag henwyn brand mes posek yw dhe berthi kov nag yw pub hanow komparek hanow brand, ha nag yw pub brand hanow komparek.  

 Reydhedh henwyn 
Y'n Kernewek, kepar ha yethow keltek erel, henwyn yw gorow po benow. Yn nebes achesonyow, an reydhedh a yll varya rag niver a skilaow, kepar ha chanj dres termyn po chanj herwydh rannyeth. 

 Raghenwyn 
Usys yw raghenwyn dhe wari rann henwyn yn lavar, dell yw usys dhe ri poslevwar neppyth po dhe avoydya dasleverel henwyn.